钦定古今图书集成/明伦汇编/官常典/第523卷 > 忽都
## 钦定古今图书集成/明伦汇编/官常典/第523卷 > 忽都

按《元史》本传：“忽都，蒙古兀罗带氏。父孛罕，事太祖，备
宿卫。至太宗时，为镇西行省，领蒙古、汉军，从攻河中、
潼关、河南，与拜只思、扎忽歹、阿思兰攻秦、巩及仁和
诸堡，又与拜只思守京兆。岁乙未，授左手万户，从都
元帅荅海钳卜出征，卒军中。宪宗命忽都将其军，从
都元帅大荅攻巴州，又从都元帅纽璘渡马湖江，破”
宋叙州兵于老君山下。中统元年，宋将以舟师二千
犯成都、新津，忽都逆击败之，斩首百五十级。至元元
年，授蒙古汉军总管。二年，从都元帅百家奴败宋将
贵夏于怀安。五年卒。